**Вежба – креирање стрелице**

* Изабери алат за цртање правоугаоника и нацртај правоугаоник.
* Користећи исти алат нацртај квадрат (држи притиснут тастер *Ctrl* док црташ квадрат).
* Селектуј квадрат коришћењем алата за селектовање.
* Кликни два пута на квадрат (не двоклик, него једном па потом други пут) и ротирај квадрат за 45 степени. Ротацију можеш урадити тако што држиш притиснут тастер *Ctrl* и у неколико корака направиш 45 степени или преко менија *Object/Transform/Rotate* упиши вредност угла.
* Избором менија *Path/Object to Path* конвертуј квадрат у путању.
* Користећи алат за рад са чворовима прикажи чворове (темена) квадрата. Изабери доње теме, повуци га на горе тако да од квадрата добијеш троугао. Помери троугао тако да се једним делом преклапа са квадратом.
* Да би селектовао оба објекта држи притиснут тастер *Shift* и кликни на њих. За поравнавање објеката користи мени *Object /Align and Distribute*. Изабери да објекти буду симетрични у односу на вертикалну осу (трећа икона).
* Означи објекте и направи њихову унију користи мени *Path/Union*.
* Промени боју линије и попуне. Копирај објекат. Копирани објекат помери тако да буде само мало померен у односу на први. Помоћу алата за спуштање и подизање објеката подеси да буде испод првог. Подеси замућење копираног објекта (*Blur*).